রাজউক উত্তরা মডেল কলেজ

রাজউক উত্তরা মডেল কলেজ বাংলাদেশের ঢাকার উত্তরায় অবস্থিত একটি উচ্চ মাধ্যমিক শিক্ষাপ্রতিষ্ঠান। একটি স্বায়ত্তশাসিত মডেল কলেজ হিসেবে ১৯৯৪ সালে গণপ্রজাতন্ত্রী বাংলাদেশ সরকার কর্তৃক এটি প্রতিষ্ঠিত হয়।

 ইতিহাস 
রাজউক প্রদত্ত জমিতে শিক্ষা মন্ত্রণালয়ের সরাসরি নিয়ন্ত্রণ এবং ব্যবস্থাপনায় ১৯৯৪ সালে প্রায় সাড়ে ৪ একর জমির উপর প্রতিষ্ঠাকালীন অধ্যক্ষ হিসেবে কর্নেল নুরন নবী (অবসরপ্রাপ্ত) এর তত্ত্বাবধানে রাজধানীর উত্তরায় স্বায়ত্তশাসিত একটি প্রতিষ্ঠান হিসেবে রাজউক উত্তরা মডেল কলেজ স্থাপিত হয়। স্বায়ত্তশাসিত প্রতিষ্ঠান হিসেবে পরিচালনার জন্য সরকার কর্তৃক একটি বিশেষ ধরনের পরিচালনা পর্ষদ গঠন করা হয় যার সভাপতি শিক্ষা সচিব। ১৯৯৪ সালের প্রথম দিকে প্রধান একাডেমিক ভবনের নির্মাণ কাজ শেষ হয় এবং তৎকালীন প্রধানমন্ত্রী খালেদা জিয়া ১৯৯৪-৯৫ শিক্ষাবর্ষে কলেজ শাখার উদ্বোধন করেন।অনুপ্রাণন ২০০৪, কলেজের এর বার্ষিক প্রকাশনা অবকাঠামোগত সুযোগ সুবিধার স্বল্পতার কারণে ১৯৯৫ সালে আরেকটি উন্নয়ন পরিকল্পনা গ্রহণ করা হয় এবং ২০০১ সালে ক্যাম্পাসটি বর্তমান রূপধারণ করে।http://rajukcollege.org/index.php?about=1  একটি শাখা (প্রভাতী) নিয়ে রাজউক উত্তরা মডেল কলেজ যাত্রা শুরু করে কিন্তু অধিক শিক্ষার্থীর চাপ সামলানোর জন্য সরকারের পরামর্শ অনুযায়ী পরবর্তীতে ২০০৩ সালে বিদ্যালয়টিতে দিবা শাখা চালু করা হয়।

 শিক্ষা কার্যক্রম 
রাজউক উত্তরা মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে। প্রায় ৮,০০০ জন শিক্ষার্থী এই বিদ্যালয়ে অধ্যয়ন করে থাকে।অনুপ্রাণন ২০০৮, কলেজের এর বার্ষিক প্রকাশনাhttp://rajukcollege.org/index.php?faculty_mem=1  রাজউক উত্তরা মডেল কলেজে প্রায় ১৫,০০০ বই সমৃদ্ধ পাঠাগার এবং পদার্থবিজ্ঞান, রসায়ন, জীববিজ্ঞান ও কম্পিউটার পরীক্ষাগার রয়েছে।

 শিক্ষাক্রম 
রাজউক উত্তরা মডেল কলেজ জাতীয় শিক্ষাক্রম অনুসরণ করে থাকে। এছাড়া ৬ষ্ঠ-৮ম শ্রেণীর শিক্ষার্থীরা সঙ্গীত শিক্ষা, চারু ও কারুকলা এবং বাদ্যযন্ত্র বাজানো শেখার ক্লাসেও অংশ নিতে পারে।

 সহশিক্ষা কার্যক্রম 
 রাজউক কলেজ ফটোগ্রাফি ক্লাব: রাজউক কলেজ ফটোগ্রাফি ক্লাবটি কলেজের অন্যতম একটি ক্লাব। এই ক্লাবটি রাজউক কলেজের সবচেয়ে রাজকীয় ক্লাব হিসেবে পরিচিত। রাজউক কলেজের বিভিন্ন অনুষ্ঠানে এই ক্লাব ছবি উঠায়।
 বিজ্ঞান ক্লাব: এই ক্লাব প্রতি বছর বিজ্ঞান উৎসব আয়োজন করে থাকে।
 বিতর্ক প্রতিযোগিতা: ২০০৮ সালের জাতীয় বিতর্ক উৎসবে রাজউক উত্তরা মডেল কলেজকে শ্রেষ্ঠ বিদ্যালয় পুরস্কার দেওয়া হয়।http://www.thedailystar.net/campus/2008/11/02/feature_ndf.htm

 চিত্রশালা 

 তথ্যসূত্র 

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:উত্তরার শিক্ষাপ্রতিষ্ঠান